ર્ડા. રાણી ગાયનેકોલોજીસ્ટ એટલે એમના ધ્યાનમાં આવ્યું કે અહીંની લગભગ તમામ સ્ત્રીઓ મોટા પ્રમાણમાં સ્ત્રીરોગો, યોનીમાર્ગના રોગોથી પીડાય છે. વોશિંગ્ટનની લાયબ્રેરીમાં જઈ અમે તપાસ કરી ત્યારે અમને ખબર પડી કે અવિકસિત દેશોની ગ્રામીણ સ્ત્રીઓમાં સ્ત્રીરોગ કેટલાં પ્રમાણમાં છે તેનો કોઈ અભ્યાસ જ ન હતો. અમે સંશોધનનું આયોજન કર્યું. દરેક સ્ત્રીની તપાસ કરાવવાનું આદિવાસી સંસદ દ્વારા નક્કી કરાવ્યું. એમને ખબર પડી કે 92 ટકા સ્ત્રીઓ સ્ત્રીરોગથી પીડાય છે. આ અધ્યયન 'લેન્સેટ'ના 1989 માં ‘High prevalence of gynecological diseases in rural Indian women’ શિર્ષકથી પ્રસિધ્ધ થયું. આ પ્રથમ વિશ્વવ્યાપી સંશોધન હતું અને વિશ્વ આરોગ્ય નીતિ ઘડનારાઓની આંખો ખૂલી. આંતરરાષ્ટ્રિય સ્તરે ચર્ચા ચાલી અને અગાઉની નીતિઓમાં અમે પરિવર્તન લાવી શક્યા. વિશ્વમાં પહેલીવાર અમે ‘Women’s Reproductive Health’ શબ્દ કોઈન કરી શક્યા. જેનાથી આ વિષયની આખી વ્યાખ્યા અને પરિમાણો બદલાયા. અમારા સ્ત્રી જાગૃતિમેળાથી પ્રેરાઈ પુરુષો માટે જાગૃતિ મંડળ સ્થપાયા જેમાંથી હાથીપગા જેવી બિમારીની સારવાર માટેનું તંત્ર ઊભું થયું.